# Emmanuel Guigon

Emmanuel Guigon (Besançon, 1959) és un museòleg, doctor en història de l'art i actual director del Museu Picasso de Barcelona. Té doble nacionalitat, francesa i suïssa. És doctor en història de l'art contemporani per la Universitat de la Sorbona (França), i és especialista en avantguardes històriques, surrealisme, art espanyol modern i contemporani; i art europeu de postguerra. Abans de ser director del Museu Picasso de Barcelona havia sigut director delegat responsable dels museus de la ciutat francesa de Besançon. Ha estat director i conservador en cap del Museu d'Art Modern i Contemporani d'Estrasburg (França), així com conservador en cap de l'Institut Valencià d'Art Modern (IVAM).
Va ser membre de la secció científica a l'École Pratique des Hautes Études Hispaniques Casa de Velázquez a Madrid i anteriorment va exercir la docència d'història de l'art contemporani a la Université de Franche-Comté entre el 1985 i el1987. És membre associat del Consejo de Gestión de la UFR de Estudios Ibéricos y Latinoamericanos, París l – Sorbonne; del Centre André Chastel, Laboratoire de Recherches sur le patrimoine français et l'histoire de l'art occidental; de l'AICA (Association lnternationale des Critiques d'Art), secció francesa; del Comitè Tècnic del FRAC Alsàcia; del Consell d'Administració de la Société des Amis de Paul Éluard. Té la distinció de Cavaller de l'Ordre de les Palmes Acadèmiques i Cavaller de l'Ordre de les Arts i les Lletres concedides pel Ministeri de Cultura del govern francès.

## Comissariats

Ha comissariat múltiples exposicions, d'entre les quals destaquen:

### Exposicions monogràfiques (art modern)

* Georg Grosz i Otto Dix (Besançon, 2014)
* Grete Stern (Besançon, 2009)
* Jean Arp (Art is Arp, Estrasburg, 2007)
* John Heartfield (Photomontages politiques, Estrasburg, 2006)
* Konrad Klapheck (Estrasburg, Madrid, 2005)
* Antonio Saura (Las crucifixiones, Estrasburg, Cracòvia, Linz, Estocolm, Amsterdam, 2002-2004)
* Joaquín Torres García (Estrasburg, Madrid, Barcelona, 2002-2003)
* Zao Wou-Ki (València, Brussel·les, 2001)
* Julio González (Sevilla, 2000)
* Paul Klee (València, Madrid, 1998)
* Arthur Cravan, maintenant? (Museu Picasso, 2017-2018)

### Exposicions monogràfiques (art contemporani)

* Nicolas Nixon (Les Sœurs Brown, Besançon, 2015)
* Bernard Plossu (Les voyages mexicains, Besançon, 2012)
* Miroslav Balka (Bon voyage, Estrasburg, 2004)
* Michel Journiac (Estrasburg, 2004)
* Marco Bagnoli (València, 2000)
* Aurélie Nemours (València, 1999)
* Hervé Télémaque (València, 1998)

### Exposicions temàtiques

* Objets mathématiques (Besançon, 2014)
* Bijoux d'artistes (Besançon, París, 2012-2014)
* Grandville, un autre monde, un autre temps (Besançon, 2012)
* Le Corbusier expose (Besançon, Las Palmas, 2011)
* Charles Fourier, l'écart absolu (Besançon, 2010)
* L'œil-moteur: art optique et art cinétique (Estrasburg, Palma, Lisboa, 2005)
* Alfred Jarry, de la pintura a la patafísica (València, 2001)
* Lajos Kassák y la vanguardia húngara (València, 1999)
* Dau al Set, el foc s'escampa. Barcelona, 1948-1952 (Barcelona, 1998 i 1999)
* El surrealismo y la guerra civil española (Terol, 1998)
* El Objeto surrealista (València, 1997)
* Gaceta de Arte y su época (1932-1936) (Las Palmas, Madrid, 1997)
* Infancia del arte. Arte de los niños y arte moderno en España (Terol, 1996)
* Mundo de Juan Eduardo Cirlot (València, 1996)
* Sueño de tinta: Oscar Domínguez y la decalcomanía del deseo (Madrid, Las Palmas, 1993)
* Automatismos paralelos. La Europa de los movimientos experimentales, 1944-1956 (Madrid, Las Palmas, 1992)

## Publicacions

* Revoir Magritte (coautor amb Bernard Plossu). Wellow Now (2015)
* Sur l'Object Surrealiste (co–autor amb Georges Sebbag), Les Presses du Réel (2013)
* Oscar Domínguez. Viceconsejería de Cultura de Canarias (2007)
* Nostalgia del espacio. Diputación Provincial de Cuenca (2006)
* L'oeil moteur: Art optique et cinétique 1950-1975. MAM STRASBOURG (2005)
* El jardín de las cinco lunas: Antonio Saura surrealista. Museo de Teruel (2000)
* El surrealismo y la guerra civil española. Museo de Teruel (1998)
* Paul Klee. Generalitat Valenciana (1998)
* El Objeto Surrealista. Generalitat Valenciana (1997)
* Historia del collage en España. Museo de Teruel (1995)

## Referències

* ↑ «Emmanuel Guigon, nuevo director del Museo Picasso de Barcelona». El País, 23-06-2016.
* ↑ «Emmanuel Guigon, nuevo director del Museo Picasso de Barcelona». ABC, 23-06-2016.
* ↑ «Arthur Cravan: Maintenant?». Museu Picasso, 2017. [Consulta: 2 gener 2020].

## Enllaços externs

* Perfil a LinkedIn
* Plana a Facebook
* Perfil a Slideshare